Referat af møde i menighedsrådet ved Jesu Hjerte Kirke 3. september 2020 kl. 18.

Tilstede: Sp. Tomislav Cvetko, Ulf M. Becker, Birthe Mandrup Christensen, Rasmus Kaare Frederiksen (fm), Carsten Günther, Ursula Ljungqvist, Loredana Ruggiero

Fraværende: p. Tomaz Majcen, p. Ariel Baraquiel Bejo, Maria Sundgaard Ertner, Maria Giuditta Rasmussen

Formanden ledede mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/sognepræsten
4. Almen orientering v/formanden
5. Nyt inventar i menighedssalen

*Møblerne i menighedssalen bør udskiftes. Y-stolene, som er dansk design, er ved nærmere eftersyn meget slidte. Træværk er knækket eller løstsiddende. Stoleflettet er gentagne gange repareret af Quentin, men burde professionelt efterses mm. Der er kontinuerligt et par stole til limning i kælderen. Stolene bør omsættes, inden at hensyn til reparation langt overstiger rest-værdien, som kirken teoretisk vil kunne få for dem ved salg.*

*Boris Freitag, en beboer over bispekontoret som tidligere har lejet salen, har rettet henvendelse om køb af salens nuværende inventar. Der foreslås en salgspris for hhv. borde og stole, der helt friholder menigheden for udgifter ved investering i nyt inventar. Sagen med økonomibilag præsenteres nærmere på mødet. Forhåbentligt er prøveeksemplarer af disse stole nået frem til på torsdag:*

*Forslag om stabelvenlige stole:*

[*http://smart-inventar.dk/kantine-og-konferencemoebler-80/stole-til-kantine-og-konference-51/stabelstol-sort-med-polster-1097.html*](http://smart-inventar.dk/kantine-og-konferencemoebler-80/stole-til-kantine-og-konference-51/stabelstol-sort-med-polster-1097.html)

[*http://smart-inventar.dk/kantine-og-konferencemoebler-80/stole-til-kantine-og-konference-51/latte-a-plus-stol-sort-polster-1251.html*](http://smart-inventar.dk/kantine-og-konferencemoebler-80/stole-til-kantine-og-konference-51/latte-a-plus-stol-sort-polster-1251.html)

*Forslag om nye sammenklappelige borde, i lighed med bordene i undervisningslokalet:*

[*http://smart-inventar.dk/kantine-og-konferencemoebler-80/kantine-og-konferenceborde-81/konferencebord-180x80-cm-klapstel-1169.html*](http://smart-inventar.dk/kantine-og-konferencemoebler-80/kantine-og-konferenceborde-81/konferencebord-180x80-cm-klapstel-1169.html)

1. Feriefondens tømning.
2. Nyt om hjemmeside og nyhedsbrevet.
3. Økonomi, samtale med Caritas om den fælles husholdning.
4. Nyt fra jubilæumsudvalget
5. Fastlæggelse af nye møder
6. Evt.

**Ad 1)** Sognepræsten indledte mødet med en meditation over Koll. 12,3-17 om de for et samfund nødvendige dyder samt med bøn.

**Ad 2)** Godkendt

**Ad 3)** Sognepræsten meddelte, at der 2.9. var indskrevet 5 børn til undervisning for 1. kommunikanter og 3.9. indskrevet 12 unge til undervisning for firmander. Lørdag 12.9. vil der være firmelse i JHK med messe celebreret af generalvikaren. Ved messen søndag 4.10. vil der være 1. kommunion. Sognepræsten tager til Kroatien primo oktober i anledning af konvent i franciskanerordnen.

**Ad 4)** Formanden berettede, at han fra ferie i Amsterdam har hjembragt Madonna-statue, der foræres til opstilling i f.eks. undervisningslokalet. Pga. Corona er årets kulturnat aflyst, men det overvejes dog om JHK skulle holde åbent som i tidligere år. Et AV-anlæg fra Magleås er ved at blive opstillet i menighedssalen. Salen har efterhånden pænt mange lejere i forbindelse med kirkelige handlinger. Mobile Pay, der er blevet selvstændige, ønskede oplysninger om menighedsrådet. Istandsættelse af jernhegn foran kirken er næsten afsluttet. Efter at nogle tekniske problemer er blevet løst, virker hjemmesiden igen. Man drøftede opstilling af figurer i kirken, herunder St. Josef-figuren. Formanden kommer med forslag til næste møde.

**Ad 5)** Formanden forelagde tilbud fra interesseret, der ville købe det nuv. inventar i menighedssalen. Man var enige om at sælge inventaret, men Carsten Günther undersøger, om andre vil byde mere for det. Formanden sørger for, at der til næste møde er flere tilbud på nyt inventar.

**Ad 6)** Civilstyrelsen har godkendt ændringer i fondens vedtægter. Der arbejdes med afslutning af sagen.

**Ad 7)** udskudt

**Ad 8)** Der forventes større underskud, da der mangler indtægter. Især er kollekterne gået stærkt tilbage. Årets 2 sidste afregninger af kirkeskat vil dog nok forbedre situationen noget.

**Ad 9)** Udvalget forelagde større program for fejring af kirkens 125-års jubilæum i dagene 12.-15. november. En hel del detaljer skal dog stadig falde på plads. Udvalget arbejder videre med disse.

**Ad 10)** Næste møde blev fastlagt til tirsdag 9. september kl. 18.

**Ad 13)** Intet

Formanden hævede mødet kl. 19:30